Iloa arkeen
Onko sinulla ongelmia?
Joyce paljastaa parhaan tavan käsitellä niitä
Kaikilla meillä on ongelmia!
Meidän tulee saada vähän aloitekykyä Pyhässä Hengessä ja lopettaa
itsesäälissä rypeminen ja valittaminen kaikesta mikä on vialla elämässämme!
Tervetuloa "Iloa arkeen"-ohjelmaan. Uskon, että tänään opit asioita
jotka tulevat muuttamaan elämäsi ja auttavat sinua iloitsemaan arjesta
Tänään on ensimmäinen opetus sarjasta "Usko Jumalaan"
On erittäin tärkeää, että opimme kuinka voimme omistaa yksinkertaisen
luottamuksen ja uskoa Jumalaan.
Johanneksen evankeliumin luvussa 11 sanotaan, että jos uskot saat
nähdä Jumalan kirkkauden. Hebrealaiskirje 4 opettaa, että
uskon kautta pääsemme Jumalan lepoon.
Haluan, että avaat sydämesi tänään ja annat Jumalan sanan vaikuttaa,
jotta voit iloita elämästäsi enemmän kuin ennen
ja olla parempi Jumalan valtakunnan todistaja.
Teen sarjaa Jumalaan uskomisesta. Jumalaan uskomisen voimasta.
Kerroin aikaisemmin, että monia ihania siunauksen ovia aukenee meille
uskon kautta. Ilo ja rauha löytyvät uskossa.
Ne, jotka uskovat Kristukseen pelastuvat.
Uskon rukoukseen vastataan.
Raamattu puhuu monista asioista,
joissa meidän tulee vapauttaa usko -
meidän tulee sanoa: minä uskon tuon.
Puhuimme kuinka raamattu sanoo, että me kuolimme Hänen kanssaan, meidät
haudattiin Hänen kanssaan, meidät nostettiin ylös Hänen kanssaan ja
olemme nyt asetetut taivaallisille paikoille Hänen kanssaan.
Taivaallisiin asettamisessa puhutaan levosta
Hebrealaiskirje 4 sanoo: ne jotka ovat uskoneet - sanokaa "usko"
Ne jotka ovat uskoneet pääsevät Jumalan lepoon.
Laillisesti ja asemamme mukaisesti olemme taivaallisilla paikoilla
Kristuksen kanssa. Tarkoitan, että se on laillisesti tehty sopimus.
Jeesus maksoi sen.
Se on meidän paikkamme. Mutta kokemuksellisesti se vapautuu
elämässämme vain uskoessamme.
Meille on olemassa levon paikka.
Sapatin lepo pysyy niissä jotka uskovat, Hebrealaiskirje sanoo.
Meidän tulee huomata,
että lepo on voimaa.
Joskus istahdettuamme lepäämään
meistä ehkä tuntuu, että tuo aika on
elämämme heikointa aikaa.
Meillä on taipumus ajatella olevamme vahvoja ollessamme pystyssä ja
liikkeellä ja työn touhussa.
Itseasiassa hengellisesti astuessasi Jumalan lepoon olet silloin
vahvimmassa asemassa jossa voit olla.
Isä Jumala sanoi Jeesukselle: Tule nyt, työsi on saatettu loppuun.
Teit sen mitä varten Sinut lähetin. Tule ja istu oikealle puolelleni
kunnes teen vastustajastasi astinlaudan jaloillesi.
Jumala sanoi israelilaisille: Pitäkää rauhanne, olkaa rauhassa ja
minä toimin puolestanne.
Roomalaiskirje 16:20 sanoo:
Rauhan Jumala on pian murskaava
saatanan teidän jalkojenne alle.
Jos sinulla tai minulla on ongelma johon toivon Jumalan apua,
en saa Jumalaa toimimaan hermostumalla
En tule myöskään saamaan Jumalaa liikkeelle huolestumalla tai
kamppailemalla ja rupeamalla lihan tekoihin - eli omiin suunnitelmiin -
yrittäessäni ratkaista ongelmaa.
Voin tehdä joitakin asioita, mutta voin tehdä vain niitä asioita
joita Jumala johdattaa minua tekemään.
Jos Jumala ei ole sen alkuunpanija, Hän ei tule viemään sitä loppuun.
Aloitamme monia asioita itse
ja hermostumme kun Jumala ei lopeta niitä.
Jos haluan Jumalan toimivan puolestani, minun tulee uskoa Häneen.
Minun tulee sanoa: Jumala, minulla on tämä ongelma. Heitän huoleni
Sinulle. Tiedän, etten voi itse korjata asiaa. Uskon, että
kaikki on mahdollista sille joka uskoo. Jatkan uskomista, että
Sinä voit tehdä sen, mitä minä en voi. Aion edelleen uskoa, että voit ottaa
tilanteeni ja laittaa sen toimimaan parhain päin - vaikka asiat näyttävät
hirvittäviltä juuri nyt, uskon että olet hyvä Jumala ja voit ottaa minkä
tahansa huonon tilanteen ja kääntää sen parhaakseni.
Uskon, että minkä saatana aikoo asettaa vahingokseni, sen Sinä Jumala
aiot asettaa minun parhaakseni. Pidän kiinni siitä ja jatkan uskomista
Aion säilyttää rauhani ja pysyä levossa.
Vaikka näyttää siltä, että juuri nyt ei tapahdu mitään, uskon että
Sinä olet työssä. Uskon, että teet työtä minussa.
Uskon, että muutat minua. Uskon, että muutat perhettäni.
Uskon, että muutat taloudellista tilannettani.
Uskon, että muutat pomoani. Tulen näkemään seuraukset siitä.
Jumalan taloudessa uskot ennen kuin näet.
Muista tämä, Jumalan taloudessa - ja taloudella tarkoitan Jumalan
tapaa hoitaa asioita - uskotaan ensin ja nähdään myöhemmin.
Maailmassa meillä on vastakkainen tapa ajatella.
Näemme vain sen minkä uskomme.
Olen Missourista, "näytä minulle"- osavaltiosta.
Siellä me uskomme ainoastaan sen, mitä näemme.
Meidän tulee kysyä itseltämme
uskommeko tunteidemme Jumalaan vai Raamatun Jumalaan?
Me kuljemme uskossa, emme näkemisessä
Raamattu sanoo, että uskovina meillä on auktoriteetti.
Paholainen ei voi pompottaa meitä -
me voimme vastustaa häntä.
Voimme nuhdella häntä ja sitoa hänet. Täytyy ymmärtää, että kyseessä
ei ole automaattinen asia. Vaikka Raamattu sanoo, että minulla
on jotakin, se ei tarkoita sitä, että se olisi automaattisesti.
Se tarkoittaa mahdollisuutta minulle, jos teen oman osani.
Jumala on tehnyt oman osansa ja voin nähdä sen tapahtuvan elämässäni jos
minä puolestani teen sen osan jonka Jumala on antanut tehtäväkseni.
Hän antaa meille tehtäviä, mutta myös armon suorittaa ne.
Loppujen lopuksi emme saa kunniaa mistään-
jopa se hyvä mitä teemme, me teemme sen Jumalan voimasta.
Meidän tulee antaa kunnia Jumalalle.
Katsotaan muutamia raamatunkohtia.
Meidän tulee muistuttaa itseämme niistä. Tämä on Pyhän Hengen
vahvaa muistutusta -
Uskovana sinulla on auktoriteetti.
Et ole raukka etkä nynny.
Olet jotakin merkittävää, koska suurempi on Hän joka on sinussa,
kun hän, joka on maailmassa.
Raamattu sanoo meidän olevan enemmän kuin voittajia
Jeesuksen Kristuksen kautta, joka meitä rakastaa.
Jos Jumala on minun puolellani, kuka voi olla minua vastaan?
Nämä ovat niitä asioita joita meidän tulee pitää tuoreina aina mielessä,
koska joka päivä paholainen vihaa sinua, joka päivä hänellä on
suunnitelmia sinun ja minun tuhoamiseksi.
Joka päivä saatana herkeämättä sotii meitä vastaan.
Hän hyökkää mieliämme vastaan, tunteitamme vastaan.
Hän hyökkää ihmissuhteisiimme.
Ajattelen, että vihollinen hyökkää erityisesti ihmissuhteisiin, koska
hän on kauhuissaan yhteydestä.
Yksi voi ajaa tuhat pakoon, mutta kaksi jo kymmenentuhatta!
Tarkoitan, että lisäämällä vain yhden henkilön, enentyy minun voimani
kymmenkertaiseksi.
Mitä tapahtuu, jos kokonainen seurakunta pitää yhtä?
Tai pystyt pitämään perheen yhtenä?
Koko perheeni on mukana tässä palvelustyössä.
Luuletko ettei meidän tarvitse tehdä töitä rauhan säilyttämiseksi
ja erimielisyyksien poistamiseksi. Tottakai meidän täytyy. Miksikö?
Siksi, että saatana vihaa meitä.
Hän vihaa mitä teemme.
Meillä on vihollinen. Olemme sodassa.
Me olemme merkittäviä, koska meillä on Jumalan voima.
Jumala on antanut meille auktoriteetin mutta meidän pitää käyttää sitä
Minulla on valtaa toimistossani, mutta aina silloin tällöin minun on
käytettävä sitä. Amen?
Minun ei tarvitse mennä sinne joka päivä asenteella, että otan
auktoriteetin tässä ja tuossa asiassa...
On aikoja jolloin otan auktoriteetin ja he tietävät, että tarvittaessa
teen niin.
Jos vihollinen tietää että käytät auktoriteettiasi häneen tarpeen
vaatiessa, niin hän saattaa mennä häiritsemään jotakuta toista. Amen?
Meneekö kaikilla siellä takana hyvin? Lupasin puhua myös takarivissä
istuville. Arvostan teitä. Uskon, että voitelu lähtee liikkeelle sinne nyt.
Meidän täytyy muistaa pysyä levossa.
Levossa on voimaa.
En usko, että meillä on auktoriteetti vihollista vastaan ollessamme
turhautuneita tai huolestuneita tai poissa tolaltaan.
Uskon, että meidän tulee säilyttää rauha ja pysyä levossa.
Jos teemme tämän, niin Jumalan rauha murskaa pian saatanan jalkojemme alle.
Jos pysymme Kristuksessa - säilytämme asemamme - tiedämme keitä olemme -
silloin Jumala sanoo laittavansa vihollisemme jalkojemme astinlaudaksi.
Matteuksen evankeliumi 10:1
Otan esille useita raamatunkohtia, joissa puhutaan auktoriteetistamme
Kokouksiimme tulee ihmisiä kaikenlaisista taustoista.
Mukana sattaa tänäkin aamuna olla ihmisiä joille kukaan ei ole kertonut,
että heillä on valta vihollista vastaan
Kävin kirkossa vuosia, ennen kuin kukaan kertoi minulle tästä.
Sen tähden annoin hänen pompottaa itseäni.
Suuresta osasta paholaisen töistä syytin Jumalaa.
Matteus 10:1 : Ja hän kutsui tykönsä ne kaksitoista opetuslastaan
ja antoi heille vallan ajaa ulos saastaisia henkiä ja parantaa
kaikkinaisia tauteja ja kaikkinaista raihnautta.
Sanokaa kaikki: "Minulla on voima ja valta."
"Minä voin ajaa ulos riivaajia."
Katso Markuksen evankelumista 16:17.
Täytyy ymmärtää, että mitä Jeesus antoi niille
kahdelletoista, sitä samaa hän odottaa myös meiltä.
He eivät olleet ainoat kaksitoista, jotka milloinkaan mitään saivat,
vaan he olivat ensimmäinen tällainen ryhmä.
Markus 16:17
Ja nämä merkit seuraavat niitä -jotka tekevät mitä? - uskovat!
minun nimessäni he ajavat ulos riivaajia, puhuvat uusilla
kielillä, jae 18: nostavat käsin käärmeitä, ja jos he juovat
jotakin kuolettavaa ei se heitä vahingoita. Tämä ei tarkoita, että
sinun pitäisi leikkiä käärmeiden kanssa. Tässä todella tarkoitetaan
demonisia voimia - että sinulla on valta demonisia voimia vastaan
He panevat kätensä sairasten päälle ja ne tulevat terveiksi. Kun nyt Jeesus
oli puhunut heille, otettiin hänet ylös taivaaseen, ja hän istui
Jumalan oikealle puolelle.
Eikö olekin mielenkiintoista, että yksi viimeisistä asioista joita Jeesus
sanoi opetuslapsilleen ennen kun Hänet otettiin taivaaseen oli,
että heillä on valta saatanaa vastaan?
Tämä on hyvää! Amen. Jae 20:
Mutta he lähtivät ja saarnasivat kaikkialla, ja Herra vaikutti heidän
kanssansa ja vahvisti sanan sitä seuraavien merkkien kautta.
Kerron teille tämän ainoastaan informaationa: en usko, että meillä
on ollut yhtään konferennsia, jossa joku ei olisi parantunut fyysisesti.
Ei ole ollut sellaista konferenssia jossa ihmisiä ei olisi tullut uskoon
ja pelastunut. Meidän täytyy nähdä Jumalan voima työssä meissä ja
keskellämme ja elämässämme. Meidän pitää kuulla todistuksia
tuosta voimasta. Todistuksia - sain niitä juuri tällä viikolla.
Sonia kirjoitti, että hän tuli Phoenixissä konferenssiimme ja
hänellä oli kohdussaan greipin kokoinen kasvain, joka oli määrä
poistaa konferenssin jälkeen. Sonia kertoo, että hänen lääkärinsä oli
shokissa, kun ei löytänytkään enää kasvainta ultraäänellä.
Jumala käytti sinua parantaakseen minut.
Se ei tarkoita, että olisin parempi kuin joku muu.
Se vain tarkoittaa, että olen uskova, joka uskoo.
Meillä on seurakunta täynnä epäuskoisia uskovia.
Kutsumme itseämme uskoviksi, mutta mihin me uskomme?
Minä uskon, että minulla on valta demoneja vastaan.
Minä uskon, että kun sidon väkevän miehen, hän on kiinni ja voin
ryöstää hänen valtakuntaansa.
Uskon, että kun julistan Jumalan sanaa
juuri nyt sanani ovat kuin voimakuulia.
Niissä on luontainen voima muuttaa elämänne.
Rukoilen näin ja uskon näin aina ennen kuin saavun näihin paikkoihin.
Uskon, että saarnatessani sairaat paranevat.
Uskon, että saarnatessani voitelu tuhoaa sitovat ikeet ihmisten elämästä.
Saat sitä mitä uskot.
Tapahtukoon teille uskonne mukaan.
Voin tulla ja uskoa, että tuon mukavaa sanomaa.
Se on hyvä, mutta voin uskoa paljon enemmän kuin tuon.
Jälleen kerran raamattu sanoo: Tapahtukoon teille uskonne mukaan.
Siksi rohkaisen sinua, älä tule vain kuuntelemaan opetusta,
- usko!
Aion mennä sinne Jumala oppimaan sanastasi ja
odotan, että kahleet elämässäni katkeavat ja kun istun yhteisen
voitelun keskellä.
Sinun tulee avata suusi.
Sinun tulee rukoilla ja kertoa Jumalalle odotuksesi. Amen?
Sinun tulee sitoa saatana ja nuhdella häntä.
Sinun tulee sanoa: Sidon sinut. Sinä et tule varastamaan minulta.
Nuhtelen sinua. Sinä et tule viemään pois mitään minulta.
Sidon väkevän miehen, jotta voin varastaa vihollisen valtakunnasta.
Mikä on minun tulee olemaan minun.
Aion mennä konferenssiin ja tulla ulos parantuneena.
Aion imeä itseeni tuota voitelua ja parantavaa voimaa.
Tulet saamaan sen mitä uskot.
Jos uskot vähän, saat vähän.
Älä vain istuskele joutilaana ja usko vähän ja tule sitten
kateelliseksi ihmisille jotka uskovat paljon ja myös saavat paljon.
Mitä me sanomme?
Toivoisin, että tuo tapahtuisi elämässäni.
Tarvitsemme selkärankaa, emme toivomusluita. Amen?
Jemelia osallistui vuoden 2002 naisten konferenssiin
ja vastaanotti Jeesuksen.
Viikon kuluttua todettiin, että hän oli parantunut sappikivistä ja se
tapahtui kokouksessa ollessaan.
Ennen konferenssiin menoaa hän oli ollut kokeissa ja saanut diagnoosin.
Palattuaan hän meni kokeisiin uudestaan ja hän oli tullut terveeksi.
Tuossa konferenssissa Jumala antoi hänelle myös armon ja voiman lopettaa
tupakanpolton 25 vuoden jälkeen.
Tuossa konferenssissa alkoi sarja ihmeitä hänen elämässään.
Syyskuun 14. päivänä hänen vajaa puolitoistavuotias poikansa pelastui
hukkumiselta. Sukupolvien kirous on katkaistu tuon perheen elämästä.
Meidän tulee uskoa, että Jumala alkaa tehdä voimallisia tekoja
elämässämme.
Nämä merkit seuraavat niitä, jotka uskovat.
En usko, että nämä merkit heti seuraavat niitä, jotka uskovat
Jeesukseen.
Uskon, että merkit seuraavat niitä, jotka uskovat, että merkit seuraavat
heitä.
Joskus ehkä katsomme asioita hiukan väärin.
Olen uskova, mikseivät merkit seuraa minua?
Ehkä et usko, että merkit seuraavat sinua.
Ehkä uskot, että ne seuraavat Benny Hinniä, Kenneth Copelandia,
Joyce Meyeria, tai Billy Grahamia tai ketä tahansa paitsi sinua.
Olet uskova.
Sinulla on sama Jeesus, kuin kaikilla muillakin.
Sinulla on sama Pyhä Henki, kuin kaikilla muillakin.
Jos luulet voivasi istua hyödyttömänä ja antaa minulle kaiken työn,
olet väärässä.
Minä olen isoäiti, jolla on kahdeksan lastenlasta.
En halua tehdä kaikkea työtä yksin.
Meidän tarkoituksemme on kouluttaa
uskovia lähtemään ulos palvelustehtävään.
Haluan soittaa sinulle ja sanoa: Tule ajamaan tämä paholainen ulos.
Olen väsynyt tänään. Halleluja!
Minusta tuntuu, että meidän pitää herätä ja muistaa tuoreesti, keitä
olemme ja mikä voima meillä on. Eikä vain istuskella ja ajatella:
Jaa, taas paholainen.
Luukkaan evankeliumista 10:19.
Katso, minä olen antanut teille vallan -ei annan vaan antanut vallan!
Rakastan tätä raamatunpaikkaa:
Katso, minä olen antanut teille vallan tallata käärmeitä ja skorpioneja ja
kaikkea vihollisen voimaa, eikä mikään ole teitä vahingoittava.
Hän sanoo, olen antanut fyysisen ja henkisen voiman, jotta voit tehdä
mitä sinun tarvitsee tehdä. Voin tehdä kaiken Jeesuksessa
Kristuksessa, joka minua vahvistaa.
Sen tähden meidän täytyy lopettaa sanomasta: En pysty. Liian vaikeaa.
Liian paljon minulle. Olen ymmälläni.
Voimme joutua ymmälle jos teemme liian paljon asioita, joita meidän ei
ensinnäkään tarvitsisi tehdä.
Niin kauan kun teet sitä minkä Jumala antaa tehtäväksesi,
Jumala antaa sinulle armon tehdä tehtäväsi.
Kutsumukseni on saarnata ja opettaa evankeliumia ja siksi keskityn siihen
Jumala antaa minulle voiman tehdä sen mitä minun tarvitsee tehdä.
Jotta voin tehdä sen mitä minut on kutsuttu tekemään,
voi tarkoittaa, että joudun sanomaan ei joillekin asioille joita ihmiset
haluavat minun tekevän, millä ei ole tekemistä Jumalan kutsun kanssa.
Nyt jonkun pitäisi saada sanoma tästä.
Kuulitteko? Sanon sen uudestaan.
Meillä kaikilla on tehtävä Jumalalta.
Kaikilla - ei vain minulla.
Meillä kaikilla.
TV katsojilla - kaikilla.
Meillä kaikilla on tehtävä Jumalalta.
Tehtävämme eivät ole samoja, mutta meillä on tehtävä Jumalalta.
Jumala antaa meille armon suorittaa tehtävämme.
Armo on Pyhän Hengen voimaa.
Jos keskitymme Jumalan meille antamaan tehtävään,
meillä tulee aina olemaan voima tehdä se.
Se mikä sotkee meitä, ovat ihmiset, jotka haluavat meidän tekevän
jotain aivan muuta, kuin mihin Jumala on meidät kutsunut.
Ja sitten ihmispelosta tai miellyttääksemme muita tai
epätietoisuudesta, mitä meidän kristittyinä pitäisi tehdä,
menemme mukaan kaikenlaiseen muuhun kuin mihin Jumala on meitä
kutsunut - ja tuo muu touhu vie kaiken energiamme eikä meillä ole voimia
tehdä Jumalan meille antamia tehtäviä.
Jos teemme Jumalan meille antamat työt ja sanomme ei asioille, joille pitää
sanoa ei ja kyllä oikeille asioille, me voimme tehdä kaiken Kristuksessa,
joka meitä vahvistaa, mutta ne ovat Jumalan meille antamia asioita. Amen?
Minä olen antanut teille vallan.
Pastori Sharon, sinulla on voima ja valta vihollista vastaan.
Sinä voit ajaa ulos riivaajia, laittaa kätesi sairaitten päälle ja he tulevat
terveiksi. Amen?
Sinulla on valta uskovana.
Meidän täytyy herättää itsemme taas kerran.
Yksi tapa tehdä se on tavalla jolla puhut.
Rohkaisen sinua päivittäin sanomaan:
Minulla on valta vihollista vastaan Jeesuksen nimessä.
Pyhä Henki asuu minussa. Suurempi on Hän, joka on minussa kuin hän, joka on
maailmassa. Kuule tämä paholainen: Sinä et johda minun elämääni!
Et voi ajaa minua hulluksi! Et voi tuhota ihmissuhteitani!
Olemme sodissa. Jokapuolella on sotia.
Sotia maailmassa, hengessä, mielessä, tunteissa.
2 Korinttolaiskirje 10
Olemme sotilaita Jumalan armeijassa.
Raamattu sanoo, etteivät sotilaat sotkeudu siviilielämän tehtäviin.
Meidän tulee olla varovaisia, minkälaisiin asioihin sotkeudumme.
Meidän tulee keskittyä siihen, mihin Jumala on kutsunut meitä keskittymään.
Jopa yrittäessämme auttaa muita, paholainen voi suoraan sanoen
leikkiä myötätuntoisen sydämesi kanssa ja lähettää luoksesi ihmisiä, jotka
vievät kaiken aikasi, mutteivät lopultakaan edes vuosien "avun"
jälkeen tule autetuiksi.
Loppujen lopuksi he eivät haluakaan tulla autetuiksi.
Paholainen vain käyttää heitä tuhoamaan sinua. Amen?
Olen päättänyt elämässäni parin viime vuoden aikana, että olen kutsuttu
auttamaan ihmisiä ja tahdon auttaa, mutta jonkin järkevän ajan kuluttua
yritettyäni auttaa ja jos et ole vieläkään saanut apua, sitten
Arvaapas mitä?
Jatkan jonkun toisen luo, joka haluaa apua.
Minulla on parempaakin tekemistä, kuin istua ja kuunnella sinun valittavan
40 tuntia viikossa kaikesta, mitä tapahtui menneisyydessäsi.
Meillä kaikilla on menneisyys.
Mennyt on mennyttä ja meidän täytyy päästä sen ohi.
Meidän täytyy mennä eteenpäin kohti Jumalan antamaa tulevaisuutta.
Ymmärrän, että menneet asiat voivat satuttaa meitä,
mutta Jeesus parantaa meidät.
Tiedätkö, mitä Jeesus sanoi portin luona 38 vuotta maannelle miehelle?
Tahdotko (vakavissasi) tulla terveeksi?
Kuinka kauan olet ollut siinä? 38 vuotta.
Sitten mies kertoo surullisen tarinansa: minulla ei ole ketään
joka veisi minut lammikkoon.
Johannes 5. Katsokaa se kohta.
Minulla ei ole ketään, joka veisi minut lammikkoon ja kun minä
olen menemässä, astuu toinen sinne ennen minua.
Eikö olekin klassinen tapaus?
Minulla ei ole ketään, joka tekisi sen puolestani, ja joka kerta kun yritän,
joku toinen menee ohitseni.
Hän makaa siellä 38 vuotta saman surkean tarinan kanssa.
Jos hänellä olisi ollut yhtään aloitekykyä, hän olisi varmasti
kiemurrellut lammikon reunalle, ja seuraavana vuonna, kun enkeli tuli
kuohuttamaan vettä, hän olisi ollut ensimmäinen, joka putoaa sisään.
Toivottavasti pidit opetuksesta tänään.
Haluan muistuttaa sinua, ettemme voi käyttäytyä kuin paholainen ja
sitten olettaa, että meillä on valta hänen ylitsensä.
Aloita vapauttamaan uskosi sanojesi kautta.
Sanasi ovat voimakkaita.
Anna paholaisen ymmärtää, että tiedät kuka olet Kristuksessa
ja että aiot kulkea siinä voitossa jonka Jeesus kuoli antaakseen sinulle.
Tänään ohjelmassamme tarjoamme materiaalia, jonka ajattelen auttavan
sinua Jumalan kanssa kulkemisessa
ja pääsemään yksinkertaiseen uskomiseen, joka vie lepoon Jumalassa:
Ensinnäkin neliosainen opetus sarja nimeltä "Believing God"
ja uusi kirjani "The Secret Power of Speaking Gods Word".
Tämä kirja on mahtava! Olen jo pitkän aikaa halunnut kirjoittaa sen.
Johdantokappaleessa kerrotaan mikä voima on,
kun Jumalan Sanaa tunnustetaan ulos ääneen.
Sitten on useita eri osioita, joissa voit puhua ääneen Jumalan Sanaa
ja nähdä suurta hyötyä tästä.
Myös, kun soitat ja tilaat tämän paketin, annamme sinulle
Mark Hankinsin kirjan "The Spirit of Faith".
Hän on ollut ohjelmassamme
muutamina viime päivinä ja tiedän, että pidätte hänestä.
Haluan, että saat kaiken tämän informaation, kuinka elää uskovana,
uskoa Jumalaan, astua Hänen lepoonsa
ja voit iloita elämästäsi aikaisempaa enemmän.
Laita luottamuksesi Kristukseen - älä itseesi, rahoihisi, työhösi,
koulutukseesi tai yhteiskuntaryhmääsi.
Aion luottaa Jumalaan, koska tiedän, että hän on vastaus minulle.
Juuri silloin olet vapauttanut uskosi.
Tässä Joyce Meyerin neliosaisessa sarjassa tulet huomaamaan
mitä tarkoittaa uskon vapauttaminen
ja pääseminen vapaaksi huolen ja epäilyksen vankilasta.
Opit parhaan tavan josta tiedät, että todella luotat Jumalaan.
Kun tilaat itsellesi "Believing God" ja "The Secret Power of Speaking
Gods Word" -opetukset, saat myös Mark Hankinsin kirjan "Spirit of Faith"
lahjana.
Ota yhteyttä ruudussa näkyvään numeroon tai osoitteeseen
www.joycemeyer.org
Mikäli haluat näiden ohjelmien jatkuvan tekstitettyinä suomeksi, lähde tukemaan ohjelmien käännös- ja tekstitystyötä. Nordea 111230-342789 viite 7744 OKU 218 A
Suomennos: Sabrina Norlamo